Document ID: 31980R0242

ΚΑΝΟΝΙΣΜΟΣ (ΕΟΚ) αριθ. 242/80 ΤΗΣ ΕΠΙΤΡΟΠΗΣ της 1ης Φεβρουαρίου 1980 περί τροποποιήσεως του παραρτήματος του κανονισμού (ΕΟΚ) αριθ. 1098/68 περί καθιερώσεως των λεπτομερειών εφαρμογής των επιστροφών κατά την εξαγωγή στον τομέα του γάλακτος και των γαλακτοκομικών προϊόντων
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη περί ιδρύσεως της Ευρωπαϊκής Οικονομικής Κοινότητος,
τον κανονισμό (ΕΟΚ) αριθ. 804/68 του Συμβουλίου της 27ης Ιουνίου 1968 περί κοινής οργανώσεως αγοράς στον τομέα του γάλακτος και των γαλακτοκομικών προϊόντων (1), όπως τροποποιήθηκε τελευταία από τον κανονισμό (ΕΟΚ) αριθ. 1761/78 (2) και ιδίως το άρθρο 17 παράγραφος 4,
Εκτιμώντας:
ότι το παράρτημα του κανονισμού (ΕΟΚ) αριθ. 1098/68 της Επιτροπής (3), όπως τροποποιήθηκε τελευταία από τον κανονισμό (ΕΟΚ) αριθ. 37/75 (4), προσδιορίζει τις ζώνες προορισμού που δύνανται να ληφθούν υπόψη κατά τον καθορισμό των επιστροφών κατά την εξαγωγή-
ότι είναι αναγκαίο να αναθεωρηθεί ο προσδιορισμός της ζώνης Γ, προκειμένου να ληφθεί υπόψη η παρούσα κατάσταση της παγκόσμιας αγοράς-
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Γάλακτος και Γαλακτοκομικών Προϊόντων,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Στο παράρτημα του κανονισμού (ΕΟΚ) αριθ. 1098/68 ο προσδιορισμός της ζώνης Γ αντικαθίσταται ως εξής:
"ΖΩΝΗ Γ 1
Αφγανιστάν, Βουλγαρία, Ουγγαρία, Πολωνία, Λαϊκή Δημοκρατία της Γερμανίας(1), Ρουμανία, Τσεχοσλοβακία,
ΖΩΝΗ Γ 2
ΕΣΣΔ, Μογγολία,
(1) Με την επιφύλαξη των διατάξεων του πρωτοκόλλου που αναφέρεται στο εσωτερικό εμπόριο της Γερμανίας και τα συναφή προβλήματα."
Άρθρο 2
Ο παρών κανονισμός αρχίζει να ισχύει στις 2 Φεβρουαρίου 1980.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος Μέλος.
Έγινε στις Βρυξέλλες, στις 1 Φεβρουαρίου 1980

Labels: 3
17